Cuneiform Tablet Kt 94/k 772 (AKT 6a 236)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma la-ma-sí-ma a-na en-nam-a-šùr ù a-la-ḫi-im qí-bi-ma ta-áš-pu-ra-nim um-ma a-tù-nu-ma ra-bi-ṣa-am aḫ-za-nim ù ṭup-pá-am ša a-lim{ki} le-qé-a-nim ra-bi₄-ṣa-am ni-ḫu-za-ku-nu-tí ù ṭup-pá-am ša a-lim{ki} ni-il₅-qé a-ma-kam ki-ma ša bu-lu-uṭ a-bi-ku-nu la tù-uš-té-ṣa-a-ma ša-li-um i-ṣé-er É a-bi₄-ku-nu lá i-ša-lá lu ší-ta-am a-tù-nu-ma KÙ.BABBAR-áp a-bi-ni ma-lá a-wi-lu-tí-ku-nu pá-ḫi-ra-ma ù pu-ut a-bi-ni ù É-et a-bi₄-ni e-bi-ba-ma ša-li-um i-ṣé-er É-et a-bi₄-ni lá i-ša-lá lá tù-uš-té-ṣa-a a-pu-tum šu-ma a-ḫu-a a-tù-nu ra-bi₄-ṣú-um e-ku-ša-ku-nu-tí KÙ.BABBAR 10 ma-na ma-lá a-wi-lu-tí-ku-nu lu da-pu-ur-tí É a-bi₄-ni ù É a-bi-ni e-bu-bi-im ep-ša-ma ù ra-ma-ku-nu za-ki-a-nim tí-ib-a-nim-ma a-tal-kà-nim-ma ú iš-tí DAM.GÀR ù um-me-a-ni a-bi₄-ku-nu zu-ku-a a-pu-tum šu-ma a-ma-kam a-tù-nu ša-tám iš-té-et sà-aḫ-ra-tù-nu za-lu-ar-tám a-šar 1 ma-na ù 2 ma-na-e KÙ.BABBAR a-bu-ni ḫa-bu-lu šé-bi₄-lá-nim-ma lu ni-iš-qú-ul i-na da ma am tum a-na pá-e lá tù-ṣí-i